

ประกาศองค์การบริหารส่วนตำบลบึงเกลือ

เรื่อง แผนปฏิบัติการป้องกัน ปราบปรามการทุจริตและประพฤติมิชอบ ประจำปีงบประมาณ พ.ศ.2560

------------------------------------------------------

 ตาม ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ. 2561-2564) ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐ ตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาด ไทยทั้งชาติต้านทุจริต” และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องกันพร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการ โดยการจัดทำแผนปฏิบัติการป้องกัน ปราบปรามการทุจริตและประพฤติ มิชอบ ประจำปีงบประมาณ พ.ศ. 2560 นั้น เป็นเอกสารที่แสดงถึงรายละเอียดแผนงาน/โครงการพัฒนา และกิจกรรมต่างๆ ที่จะดำเนินการในพื้นที่ขององค์การบริหารส่วนตำบลบึงเกลือ ภายในปีงบประมาณ พ.ศ.2560 ซึ่งมีความเชื่อมโยงและสอดคล้องกับแผนป้องกันปราบปรามการทุจริตและประพฤติมิชอบ ระยะ 4 ปี

(พ.ศ.2561 - 2564)

เพื่อให้การดำเนินการดังกล่าวเป็นไปตามกรอบระยะเวลาที่สำนักงาน ป.ป.ท. กำหนดให้แล้วเสร็จภายในเดือน เมษายน 2560 นั้น องค์การบริหารส่วนตำบลบึงเกลือ จึงขอประกาศใช้แผนปฏิบัติการป้องกัน ปราบปรามการทุจริตและประพฤติมิชอบ ประจำปีงบประมาณ พ.ศ. 2560 ต่อไป

ประกาศ ณ วันที่ 27 เดือน มิถุนายน พ.ศ.2560

 (ลงชื่อ) ( นายสมศรี อ่างรี)

 นายกองค์การบริหารส่วนตำบลบึงเกลือ